ภาคอีสานและภาคใต้ฝั่งตะวันตก ระวังฝนตกหนัก ส่วน 3 จังหวัดภาคใต้ ระวังพื้นที่เสี่ยงน้ำหลาก ดินถล่ม
กองอำนวยการน้ำแห่งชาติ (กอนช.) รายงานสถานการณ์น้ำภาพรวมของประเทศวันนี้ (31 พ.ค.65) ว่า ภาคตะวันออกเฉียงเหนือและภาคใต้ฝั่งตะวันตก มีฝนตกต่อเนื่องกับมีฝนตกหนักบางแห่ง ช่วง 24 ชั่วโมงที่ผ่านมามีฝนตกหนักบริเวณจังหวัดตราด 101 มิลลิเมตร , เชียงใหม่ 86 มิลลิเมตร และจังหวัดพังงา 89 มิลลิเมตร พร้อมเฝ้าระวังพื้นที่เสี่ยงน้ำหลาก - ดินถล่ม ในช่วง 1-2 วันนี้ บริเวณอำเภอกะปง ตะกั่วป่า ตะกั่วทุ่ง ท้ายเหมือง และคุระบุรี จังหวัดพังงา อำเภอ.เมือง ละอุ่น กะเปอร์ กระบุรี และสุขสำราญ จังหวัดระนอง อำเภอพนม บ้านตาขุน คีรีรัฐนิคม และวิภาวดี จังหวัดสุราษฎร์ธานี ขณะที่ภาพรวมปริมาณน้ำแหล่งน้ำทุกขนาด 46,242 ล้านลูกบาศก์เมตร หรือร้อยละ 56